FOR ABONNENTER

Automatisk oplæsning

Der er ikke oplæsning af denne artikel, så den oplæses derfor med maskinstemme. Kontakt os gerne på automatiskoplaesning@pol.dk, hvis du hører ord, hvis udtale kan forbedres. Du kan også hjælpe ved at udfylde spørgeskemaet herunder, hvor vi spørger, hvordan du har oplevet den automatiske oplæsning. Spørgeskema om automatisk oplæsning

Hver morgen, når uret på hans smartphone viser 5.30, står Martin Rosenlind op i sin lejlighed i Hundige, tænder for nyhederne i fjernsynet og følger med i, hvad der sker i verden, mens han spiser morgenmad.

En time efter tager han toget ind til Hovedbanegården i København, skifter til bussen ud til Rentemestervej i Københavns Nordvestkvarter, hvor han møder ind på sit arbejde som receptionist klokken 8.

En almindelig mand med briller og korte energiske skridt på vej til arbejde – og så alligevel ikke helt almindelig. Martin Rosenlind er mentalt handikappet, får førtidspension, arbejder i en beskyttet stilling og har også fået frataget sin stemmeret til folketingsvalg.